laion/Wikipedia-Exotic huggingface dataset:
দ্য মিস্ট

একই নামের চলচ্চিত্রের জন্য দেখুন: "দ্য মিস্ট (চলচ্চিত্র)" দ্য মিস্ট (ইংরেজি ভাষায়: The Mist) মার্কিন ঔপন্যাসিক এবং ছোট গল্পকার স্টিফেন কিং রচিত একটি ছোট আকারের উপন্যাস তথা নভেলা। ১৯৮০ সালে কার্বি ম্যাককলি কর্তৃক প্রকাশিত "ডার্ক ফোর্সেস" নামক সংকলনে এটি প্রথম প্রকাশিত হয়েছিল। সেই সংকলনের শেষ এবং সর্ববৃহৎ গল্প ছিল এটি। আমেরিকার মেইন অঙ্গরাজ্যের "ব্রিজটন" নামক ছোট্ট শহর একটি ঝড়ের পর হঠাৎ কুয়াশায় ছেয়ে যায়। সেখানে আধিপত্য বিস্তার করে অদ্ভুত সব জন্তু। এ নিয়েই কাহিনী আবর্তিত হয়েছে। ২০০৭ সালে এই গল্পের উপর ভিত্তি করে একটি চলচ্চিত্র নির্মিত হয়েছে যার নাম একই।
২ এপ্রিল

২ এপ্রিল গ্রেগরীয় বর্ষপঞ্জী অনুসারে বছরের ৯২তম (অধিবর্ষে ৯৩তম) দিন। বছর শেষ হতে আরো ২৭৩ দিন বাকি রয়েছে। ১৮০০ - বিটোফেন তার প্রথম সিম্ফনির আনুষ্ঠানিক প্রকাশ করেন ভিয়েনায়। ১৮২৭ - যুক্তরাষ্ট্রে জোসেপ ডিক্সন প্রথম লিড পেন্সিল নির্মাণ করেন। তিনি ম্যাচাচুসেটস অঙ্গ রাজ্যের সালেমে পেন্সিল নির্মানের কারখানা স্থাপন করেন। ১৮৪৫ - সুর্যের প্রথম আলোকচিত্র গ্রহণ করা হয়েছিলো। ১৮৫১ - রামা (সপ্তম) থাইল্যান্ডের রাজা হন। ১৯১২ - ইল্ল-ফাটেড আরএমএস টাইটানিক সমুদ্রের ট্রায়াল শুরু করে। ১৯১৭ - তৎকালীন মার্কিন প্রেসিডেন্ট উড্রো উইলসন জার্মানির বিরুদ্ধে যুদ্ধ ঘোষণা করার জন্য মার্কিন কংগ্রেসের প্রতি আহবান জানান। ১৯৪১ - মরু শিয়াল হিসেবে খ্যাতিমান জার্মানীর বিখ্যাত লেফটেনেন্ট জেনারেল এডউইন রোমেল লিবিয়া পুনঃদখলের অভিযান শুরু করেন। ১৯৬৩ - মোহামেডান লিটারারি সোসাইটি প্রতিষ্ঠিত হয়। ১৯৮২ - ফকল্যান্ডস যুদ্ধ: আর্জেন্টিনা ফক্‌ল্যান্ড দ্বীপপুঞ্জ আক্রমণ করে। ১৯৮৯ - সোভিয়েত নেতা মিখাইল গর্বাচেভ হাভানায় ভ্রমণ করেন ফিদেল কাস্ত্রোর সঙ্গে দেখা করেন। ১৮০৫ - হান্স ক্রিশ্চিয়ান অ্যান্ডারসন, ডেনীয় লেখক এবং কবি। (মৃ. ১৮৭৫) ১৮৪০ - এমিল জোলা, ফরাসি ঔপন্যাসিক। (মৃ. ১৯০২) ১৮৬২ - নিকোলাস মরি বাটলার, নোবেল পুরস্কার বিজয়ী মার্কিন দার্শনিক ও শিক্ষাবিদ। (মৃ. ১৯৪৭) ১৮৯৮ - হরীন্দ্রনাথ চট্টোপাধ্যায়, কবি, নাট্যকার ও অভিনেতা। (মৃ. ১৯৯০) ১৯০২ - বিখ্যাত হিন্দুস্তানী খেয়াল সঙ্গীতজ্ঞ বড়ে গুলাম আলী খান। (মৃ. ১৯৬৮) ১৯০৩ - ওস্তাদ মোহাম্মদ হোসেন খসরু, উচ্চাঙ্গ সঙ্গীতশিল্পী। ১৯১৪ - আলেক গিনেজ, ইংরেজ অভিনেতা। (মৃ. ২০০০) ১৯২৭ - পুশকাস, হাঙ্গেরীয় ফুটবল খেলোয়াড়। ১৯৪১ - ববি মুর, ইংরেজ ফুটবল খেলোয়াড়। ১৯৪৩ - বিন্দেশ্বর পাঠক, ভারতীয় সমাজবিজ্ঞানী, সামাজিক উদ্যোক্তা এবং সুলভ ইন্টারন্যাশনালের প্রতিষ্ঠাতা। (মৃ.২০২৩) ১৯৪৮ - মোহাম্মদ নাসিম, বাংলাদেশের সাবেক স্বরাষ্ট্র ও স্বাস্থ্যমন্ত্রী। (মৃ. ২০২০) ১৯৫৩ - দেব্রালি স্কট, মার্কিন অভিনেত্রী। ১৯৬৩ - কার্ল বিটটিয়ে, ইংরেজ পরিচালক ও প্রযোজক। ১৯৭৩ - দিমিত্রি লিপারটভ, রাশিয়ান ফুটবল খেলোয়াড়। ১৯৭৫ - অ্যাডাম রদ্রিগেজ, মার্কিন অভিনেতা ও পরিচালক। ১৯৮০ - গেভিন হাফেরনান, কানাডীয় পরিচালক ও চিত্রনায়ক। ১৯৮৩ - পোল কেপডেভিল, চিলির টেনিস খেলোয়াড়। ১৯৮৬ - ইব্রাহীম আফেলায়, ডাচ ফুটবলার। ১৮১৭ - জার্মান লেখক জহান হাইনরিশ জং। ১৯১৪ - নোবেল পুরস্কার বিজয়ী জার্মান লেখক পল হেইসা। ১৯২৮ - নোবেল পুরস্কার বিজয়ী মার্কিন রসায়নবিদ থিওডোর উইলিয়াম রিচার্ডস। ১৯৩৩ - আন্তর্জাতিক খ্যাতিসম্পন্ন ভারতীয় ক্রিকেটার রণজিত সিংহ। (জ.১৮৭২) ১৯৫৩ - কবি, সাংবাদিক, রাজনীতিক ও আইনজ্ঞ আসাফ আলী। ১৯৫৮ - জাপানি শিক্ষক ও সমাজ কর্মী জসেই টডা। ১৯৬৫ - অতুলচন্দ্র দত্ত, বাঙালি সাহিত্যিক। ১৮৭২ - টেলিগ্রাফ ব্যবস্থার উদ্ভাবক মার্কিন আবিষ্কারক স্যামুয়েল মোর্স। (জ.১৭৯১) ১৯৮৬ - আইনজীবী ও বিচারপতি সৈয়দ মোহাম্মদ হোসেন। ১৯৯৪ - মার্কিন অভিনেত্রী বেটি ফুরনেসস। ১৯৯৫ - নোবেল পুরস্কার বিজয়ী সুইডিশ পদার্থবিজ্ঞানী ও প্রকৌশলী হানেস উলফ গোস্তা আল্‌ফভেন। ২০০৫ - ইংরেজ অভিনেত্রী বেত্তী বলটন। ২০১২ - অস্ট্রেলিয়ান এক্সপ্লোরার, লেখক ও প্রকৌশলী ওয়ারেন বন্যথন। ২০১৪ - ইংরেজ অভিনেত্রী ও গায়ক ল্যন্ডসি হল্যান্ড। বিশ্ব অটিজম সচেতনতা দিবস বিশ্ব শিশুতোষ বই দিবস উইকিমিডিয়া কমন্সে ২ এপ্রিল সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
দ্য মিস্ট (চলচ্চিত্র)

দ্য মিস্ট (ইংরেজি ভাষায়: The Mist) ২০০৭ সালে প্রকাশিত একটি মার্কিন ভৌতিক চলচ্চিত্র। ১৯৮০ সালে প্রকাশিত দ্য মিস্ট গল্প অবলম্বনে এর চিত্রনাট্য রচিত হয়েছে। গল্পটি লিখেছিলেন স্টিফেন কিং। আর চিত্রনাট্য রচনা এবং পরিচালনা করেছেন ফ্র্যাংক ড্যারাবন্ট। এর আগে স্টিফেন কিংয়ের অন্য একটি গল্প অবলম্বনে তিনি দ্য গ্রিন মাইল চলচ্চিত্রটি পরিচালনা করেছিলেন। "The Mist (2007)"। Box Office Mojo। সংগ্রহের তারিখ ২০০৭-১২-০৫।  উইকিউক্তিতে The Mist (film) সম্পর্কিত উক্তির সংকলন রয়েছে। Official site and trailers ওয়েব্যাক মেশিনে আর্কাইভকৃত ১৭ মার্চ ২০০৮ তারিখে The Mist Exclusive Media-player ইন্টারনেট মুভি ডেটাবেজে দ্য মিস্ট (ইংরেজি) রটেন টম্যাটোসে The Mist (ইংরেজি) মেটাক্রিটিকে The Mist (ইংরেজি) বক্স অফিস মোজোতে The Mist (ইংরেজি) অলমুভিতে The Mist (ইংরেজি) Cinemetrical data
হাজী সেলিম

মোহাম্মদ সেলিম (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি হাজী সেলিম বা হাজী মোঃ সেলিম নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের তিন মেয়াদে নির্বাচিত সংসদ সদস্য। হাজী মোহাম্মদ সেলিম ৫ অক্টোবর ১৯৫৮ সালে ঢাকায় জন্মগ্রহণ করেন। তার পিতা চাঁন মিয়া সরদার ও মাতা সালেহা বেগম। তিনি নবম শ্রেণী পর্যন্ত লেখাপড়া করেছেন। ১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। তিনি স্বতন্ত্র প্রার্থী হয়ে নির্বাচন করায় অবিভক্ত ঢাকা মহানগর আওয়ামী লীগের যুগ্ম সাধারণ সম্পাদক এর পদ হারান। ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন। ২০১৮ সালে অনুষ্ঠিত একাদশ জাতীয় সংসদ নির্বাচনে সেলিম বাংলাদেশ আওয়ামী লীগের মনোনয়নে পুনরায় অংশগ্রহণ করেন এবং বিজয়ী হন। দুর্নীতির মামলায় সাজা হওয়ায় সংসদ সদস্য (এমপি) পদ হারাচ্ছেন হাজী মোহাম্মদ সেলিম। সংবিধান অনুযায়ী তার সংসদ সদস্য পদ থাকবে না বলে মন্তব্য করেছেন দুর্নীতি দমন কমিশনের (দুদক) আইনজীবী খুরশীদ আলম খান। "Constituency 180_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১১-২৯।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "মো. সেলিম"। প্রথম আলো। সংগ্রহের তারিখ ২০২০-০১-২১।  "হাজী সেলিমের নেতৃত্বে স্বতন্ত্র এমপিদের জোট"। সমকাল। ২০১৮-১১-২৯ তারিখে মূল থেকে আর্কাইভ করা। সংগ্রহের তারিখ ২০১৮-১১-২৯।  "সংসদ সদস্য পদ হারাচ্ছেন হাজী মোহাম্মদ সেলিম"। ৯/৩/২১।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
ইম্যাকস

ইম্যাকস (ইংরেজি: Emacs) জনপ্রিয় টেক্সট সম্পাদকের একটি পরিবার যারা তাদের প্রসারণযোগ্যতার জন্যে ব্যাপকভাবে পরিচিত। সবচেয়ে বেশি ব্যবহৃত সংস্করণ হিসেবে তার ম্যানুয়ালে, গ্নু ইম্যাকস নিজেকে "প্রসারণযোগ্য, পরিবর্তনযোগ্য, স্ব-দলিল, রিয়েল টাইম ডিসপ্লে এডিটর" হিসেবে সংজ্ঞায়িত করে। প্রথম ইম্যাকসের উন্নয়ন শুরু ৭০-এর দশকের মাঝামাঝি সময়ে এবং এর সরাসরি বংশধর গ্নু ইম্যাকস নিয়ে কাজ করে এবং সক্রিয়ভাবে উন্নয়ন শুরু হয়। ইম্যাকসের ১০,০০০-এর উপরে বিল্ট-ইন কমামড রয়েছে (যার অধিকাংশই ম্যাক্রো) এবং এর ব্যবহারকারী ইন্টারফেস এর ব্যবহারকারীকে এ কমান্ডগুলো সম্মিলন করে কোন কাজকে স্বয়ংক্রিয় করার সুবিধা প্রদান করে। ইম্যাকসের বাস্তবায়ন সাধারণত লিস্প উপভাষার ব্যবহার করে যা গভীর প্রসারণ ক্ষমতা, ব্যবহারকারী ও ডেভেলপারকে নতুন কমান্ড লেখা এবং অ্যাপলিকেশন লেখার সুযোগ প্রদান করে। ইমেইল, ফাইল, আউটলাইন এবং আরএসএস ফিড ব্যবস্থাপনার জিন্যে এক্সটেনশন লেখা হয়েছে, সাথে সাথে লেখা হয়েছে এলিজা, পং, কনওয়েজ লাইফ, স্নেক এবং টেট্রিসের ক্লোন। টেকো সম্পাদকের জন্যে "Editor MACroS" সেট হিসেবে মূল ইম্যাকসটি ১৯৭৬ সালে লেখা হয়।রিচার্ড স্টলম্যান এর সহপ্রতিষ্ঠাতা হিসেবে একটা ভুল ধারণা প্রচলিত থাকলেও, ড্যানিয়েন উইনর‍্যাব তা নাকচ করেন। তবে গাই জানান তার পরেও ইম্যাকসের উন্নয়নে স্টলম্যানের বেশ অবদান রয়েছে। এটি টেকো-ম্যাক্রো সম্পাদকস্পমূহ টেকম্যান ও টিম্যাকস থেকে অনুপ্রাণিত। ইম্যাকসের সবচেয়ে জনপ্রিয় ও সবচেয়ে বেশি পোর্টকৃত সংস্করণ গ্নু ইম্যাকস, যেটি গ্নু প্রকল্পের জন্যে রিচার্ড স্টলম্যানের সৃষ্টি। ভি-এর সাথে ইম্যাকস ইউনিক্স সংস্কৃতির পুরোনো সম্পাদক যুদ্ধের অন্যতম দুটো প্রতিযোগীর একটি। এখনও সক্রিয় উন্নয়নের অধীনে থাকা সবচেয়ে পুরোনো ফ্রি ও ওপেন সোর্স প্রকল্পের একটি ইম্যাকস। "ইম্যাকস মুক্তির তারিখ"।  জাওয়াইন্স্কি, জামি (২০০৫-০৬-২১) [১৯৯৯]। "ইম্যাকস টাইমলাইন"। সংগ্রহের তারিখ ২৯ নভেম্বর ২০১৮।  "গ্নু ইম্যাকসে একটি টিউটোরিয়াল ভূমিকা"। একটি সম্পাদক "ইম্যাকস" বলা প্রধান প্রয়োজন হয় যে এটি একটি বাস্তব প্রোগ্রামিং ভাষা সঙ্গে সম্পূর্ণ এক্সটেনসেবল, শুধু একটি ম্যাক্রো ভাষা নয়।  "গ্নু ইম্যাকস পকেট তথ্যসূত্র"। গ্নু ইম্যাকস সবচেয়ে জনপ্রিয় ও বিস্তৃত ইম্যাকস পরিবারের এডিটর।  "গ্নু ইম্যাকস ম্যানুয়াল"। গ্নু ইম্যাকস নির্দেশিকা। ফ্রি সফটওয়্যার ফাউন্ডেশন। সংগ্রহের তারিখ ২৯ নভেম্বর ২০১৮।  "এলফিড, একটি ইম্যাকস ওয়েব ফিড রিডার"।  "এমিউজমেন্ট"। অবশেষে, যদি আপনি নিজেকে হতাশ মনে করেন, আপনার সমস্যাগুলি বিখ্যাত মনস্তাত্ত্বিক এলিজাতে বর্ণনা করুন। M-x doctor করুন।  গ্রিনবার্গ, বার্নার্ড এস. (১৯৭৯)। Multics Emacs: The History, Design and Implementation।  "GNU Emacs FAQ"।  "MACSimizing TECO"। ২৯ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।  "ইম্যাকসের ইতিহাস"। XEmacs Internals Manual। ১১ ডিসেম্বর ২০০৬। সংগ্রহের তারিখ ১৩ ডিসেম্বর ২০১৮।  অ্যালোমবার্ট, বিল। "ডেবিয়ান জনপ্রিয়তা প্রতিযোগিতা"। সম্পাদকের প্রতিবেদন। ডেবিয়ান। সংগ্রহের তারিখ ১৩ ডিসেম্বর ২০১৮।  "সবচেয়ে পুরোনো ও গুরুত্বপূর্ণ ১০টি ওপেন সোর্স প্রোগ্রাম"।
লোটে শেরিং

লোটে শেরিং (জংখা: བློ་གྲོས་ཚེ་རིང་; জন্ম আনু. ১৯৬৯) হলেন একজন ভূটানের রাজনীতিবীদ এবং চিকিৎসক যিনি ভূটানের প্রধানমন্ত্রী ছিলেন। ৭ নভেম্বর, ২০১৮ সালে তিনি প্রধানমন্ত্রীর দায়িত্ব শুরু করেন। তিনি ১৪ মে ২০১৮ থেকে ২৩ অক্টোবর ২০১৮ পর্যন্ত ড্রাক নামরূপ শকবার সভাপতির দায়িত্ব পালন করেন। শেরিং আনু. ১৯৬৯ সালে, এক সম্ভ্রান্ত পরিবারে জন্মগ্রহণ করেন। প্রাথমিক জীবনে তিনি শেরুবসের পুনাখা উচ্চ বিদ্যালয় থেকে পড়াশোনা করেন। ১৯৯১ সালে তিনি ময়মনসিংহ মেডিকেল কলেজে ভর্তি হন। ১৯৯৮ সালে তিনি এম বি বি এস পাশ করে বের হন। এম বি বি এস পাশ করার পরে ঢাকায় অধ্যাপক ডা. খাদেমুল ইসলামের অধীনে জেনারেল সার্জারি বিষয়ে এফসিপিএস করেন। ২০০৩ সাল পর্যন্ত তিনি বাংলাদেশে ছিলেন। "Bhutan 2018 Elections"। www.peldendrukpa.com। ১১ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৮।  "The persuasive president – KuenselOnline"। www.kuenselonline.com।  "Dr Lotay Tshering is the prime minister candidate"। www.kuenselonline.com। ২৩ অক্টোবর ২০১৮।  "Narendra Modi congratulates newly elected PM of Bhutan"। Hindustan Times। ১৯ অক্টোবর ২০১৮।  "DNT elects Dr. Lotay Tshering as President and Dasho Sherub Gyeltshen as Vice President – BBS"। BBS (ইংরেজি ভাষায়)। ১৪ মে ২০১৮। সংগ্রহের তারিখ ১৬ অক্টোবর ২০১৮।  "Ready to lead DNT, says Dr Lotay Tshering – KuenselOnline"। www.kuenselonline.com (ইংরেজি ভাষায়)। সংগ্রহের তারিখ ১৬ অক্টোবর ২০১৮।  "ভুটানের প্রধানমন্ত্রী হচ্ছেন ময়মনসিংহ মেডিকেলের ছাত্র লোটে শেরিং"। দৈনিক সমকাল। ১৮ সেপ্টেম্বর ২০১৮। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৮।
শঙ্কর ভট্টাচার্য

শঙ্কর ভট্টাচার্য (জন্ম: ১৫ জানুয়ারি ১৯৩৪ - মৃত্যু: ২৭ জুন ২০০০) (ইংরেজি: Shankar Bhattacharya) একজন বাঙালি ভারতীয় চলচ্চিত্র পরিচালক এবং সাহিত্যিক । শঙ্কর ভট্টাচার্য মেদিনীপুরের গড়বেতার ফুলমণিপুরের আদি বাসিন্দা ছিলেন । তার বাবার নাম অনুকূলচন্দ্র ভট্টাচার্য এবং মা সিন্ধুবালা । ছোটোবেলায় বাবা মা মারা যাবার পর তিনি মেদিনীপুরে মামাবাড়িতে বড় হয়েছিলেন । তিনি পড়াশোনা করেছিলেন দিদির শ্বশুরবাড়ি বাঁকুড়া জেলার বিষ্ণুপুরে । বিষ্ণুপুর উচ্চবিদ্যালয় থেকে ম্যাট্রিক পাস করে তিনি কলেজে ভর্তি হয়েছিলেন । সেই সময়েই অর্থাভাবে ডাক বিভাগে চাকরি গ্রহণ করেন । এরপর কিছুদিন বর্ধমানে স্বাস্থ্য বিভাগেও কাজ করেছিলেন । এই সময় থেকেই কবিতা, নাটক গল্প লিখতেন । পরবর্তীকালে তিনি থাকতেন উত্তর ২৪ পরগণার ব্যারাকপুরে চলচ্চিত্রের প্রতিই তার আকর্ষণ ছিল বেশি । ১৯৭৫ সালে মুক্তি পায় তার প্রথম ছবি শেষরক্ষা । এরপর দিবারাত্রির কাব্য, লালকুঠি, দৌড় এবং অন্বেষন মুক্তি পায় । ছোটদের জন্য তার চলচ্চিত্র লালকমল নীলকমল জনপ্রিয়তা পেয়েছিল । শঙ্কর ভট্টাচার্য শ্রেষ্ঠ পরিচালক হিসাবে ১৯৭৯ খ্রিষ্টাব্দে এআইসিএ -র পুরস্কার লাভ করেন দৌড় ছবির জন্য । সংসদ বাঙালি চরিতাভিধান (দ্বিতীয় খন্ডের সংযোজন) - অঞ্জলি বসু সম্পাদিত - সাহিত্য সংসদ
সনৎকুমার ভাদুড়ী

সনৎকুমার ভাদুড়ী একজন বিখ্যাত বাঙালি জাদুকর এবং সাহিত্যিক । তিনি কলকাতার বিদ্যাসাগর কলেজে পড়াশোনা করেছিলেন । ১৯৩০ খ্রিস্টাব্দে থেকে তিনি জাদুর খেলা দেখাতে আরম্ভ করেন এবং ১৯৩৭ খ্রিস্টাব্দে তিনি পেশাদার জাদুকর হিসাবে কর্মজীবন আরম্ভ করেন । তিনি ১৯৪০ খ্রিস্টাব্দে উইজার্ড ক্লাবের সদস্যপদ পান ও ১৯৪৪-৪৫ খ্রিস্টাব্দে ক্লাবের সভাপতি নির্বাচিত হয়েছিলেন । তাঁর দেখানো বিখ্যাত খেলাগুলির ভিতরে ছিল আগুনের উপর দিয়ে হাঁটা, বিষ পান করা ও জীবন্ত সমাধিতে কয়েকদিন থাকা । তাঁর জাদু নাটক অজন্তা কলকাতায় অভিনীত হয়েছিল । নিজের আবিষ্কৃত কিছু খেলাও তাঁর প্রদর্শনীতে থাকত । তাঁর স্ত্রী মঞ্জুদেবীর সাথে দলবল নিয়ে ভারতের নানা জায়গায় খেলা দেখিয়েছেন । তিনি যোশীমঠের বাবা বৈদ্যনাথ গিরির শিষ্য ছিলেন । সনৎকুমার ভাদুড়ী তিনটি ভাষায় গল্প ও কবিতা লিখেছিলেন । সংসদ বাঙালি চরিতাভিধান - দ্বিতীয় খন্ডের সংযোজন - অঞ্জলি বসু সম্পাদিত
স্যাভয়ের রাজকন্যা মারিয়া গ্যাব্রিয়েলা

স্যাভয়ের রাজকন্যা মারিয়া গ্যাব্রিয়েলা (মারিয়া গ্যাব্রিয়েলা জিউসেপা আল্ডগোন্দা অ্যাডিলেড লুডোভিকা ফ্যালিসিটা গেনারা ডি স্যাভয়; জন্ম ২৪ ফেব্রুয়ারি ১৯৪০) ইতালির শেষ রাজা, দ্বিতীয় উম্বার্তো, ও "মে রানী" বেলজিয়ামের মেরি হোসের মধ্যম কন্যা, এবং তার বাবার সিংহাসনের দাবিদার রাজপুত্র ভেত্তোরিও ইমানুয়েল, নেপলসের যুবরাজের বোন। তিনি একজন ঐতিহাসিক লেখক। মারিয়া গ্যাব্রিয়েলা ১৯৪০ সালের ২৪ ফেব্রুয়ারি ইতালির নেপলসে জন্ম নেন। তিনি ইতালির শেষ রাজা, দ্বিতীয় উম্বার্তো এবং রানী বেলজিয়ামের মেরি জোসের দ্বিতীয় কন্যা এবং তৃতীয় সন্তান। তার জ্যেষ্ঠ বোন রাজকন্যা মারিয়া পিয়া ও যুবরাজ ভেত্তোরিও ইমানুয়েল এবং কনিষ্ঠ বোন রাজকন্যা মারিয়া বিয়েতরিচ। গ্যাব্রিয়েলার বাবা-মা ১৯৩০ সাল থেকে বিবাহিত জীবনযাপন করলেও এই দম্পতি একসাথে অসুখি ছিলেন, যেমনটা তার মা মেরি অনেক বছর পরে একটি সাক্ষাত্কারে স্বীকার করেন (On n'a jamais été heureux, "We were never happy")। ১৯৪৬ সালের গণভোটের মধ্য দিয়ে ইতালিয় রাজতন্ত্রের বিলুপ্তের পর এই দম্পতি পৃথক হন। নাৎসি বাহিনীর গ্রেপ্তার এড়াতে তার মা ইতালি থেকে গ্যাব্রিয়েলা এবং তার ভাইবোনদের সঙ্গে নিয়ে দ্বিতীয় বিশ্বযুদ্ধে নিরপেক্ষ ভূমিকায় অবস্থান নেয়া সুইজারল্যান্ডে পালিয়ে যায়। ১৯৪৩ সালের সেপ্টেম্বর থেকে ১৯৪৫ সালে ইতালিতে প্রত্যাবর্তন না হওয়া পর্যন্ত তারা সুইজারল্যান্ডে আশ্রয় নেয়, যখন গ্যাব্রিয়েলার পিতামহ রাজা তৃতীয় ভিক্টর ইমানুয়েলের রাজ্যে তার বাবা উম্বার্তো তৃতীয়বারের জন্য লেফটেন্যান্ট-জেনারেল নিযুক্ত হয়েছিলেন। রাজতন্ত্র পতনের পর নির্বাসিত পরিবারটি কিছৃ সময় পর্তুগালে আশ্রয় নিয়েছিল, সেখান থেকে গ্যাব্রিয়েলা তার ভাইবোন সহ মায়ের সঙ্গে সুইজারল্যান্ডে ফিরে আসে, আর তার বাবা পর্তুগিজ রিভিয়ারায় থেকে যান। দুজনই ক্যাথলিক হবার কারণে তার বাবা-মা কখনো তালাকপ্রাপ্ত হন নি। সুইজারল্যান্ডে শিক্ষা গ্রহণের পাশাপাশি মারিয়া গ্যাব্রিয়েলা ফ্রান্সের প্যারিসের লুভ্‌র সংশ্লিস্ট একটি বিদ্যালয়ে যোগ দিয়েছিলেন। তার বাবার মৃত্যুর পর এবং তার ভাইয়ের অনুমোদনের সাথে, তিনি লোজানে রাজা দ্বিতীয় উম্বার্তো ফাউন্ডেশন চালু করেছিলেন, যা স্যাভয় রাজ্যের ইতিহাস ও উত্তরাধিকার সংরক্ষণের জন্য উৎসর্গিত ছিলো। গ্যাব্রিয়েলা বহু সাংস্কৃতিক উপস্থাপনায় অংশগ্রহণ করেছিলেন এবং ১৯৯২ অলিম্পিকের সময় আলবার্টভিলে একটি প্রদর্শনীর আয়োজন করেছিলেন। ২১ শতকের শুরুতে গ্যাব্রিয়েলা বেশিরভাগ বইয়ের সহ-লেখক ছিলেন, যার বেশিরভাগ স্টেফানো পাপির সঙ্গে। ১৯৫০-এর দশকে, সম্প্রতি তার দ্বিতীয় স্ত্রী সোরায়া এসফানদিয়ারি-বখতিয়ারি থেকে তালাকপ্রাপ্ত ইরানের পাহলভি রাজবংশের তৎকালীন শাহ মোহাম্মদ রেজা পাহলভি রাজকন্যা মারিয়া গ্যাব্রিয়েলাকে বিয়ে করার আগ্রহ প্রকাশ করেছিলনে। ত্রয়োবিংশ পোপ জন সে সময়ে এই প্রস্তাবের বিরোদিতা জানান। "একটি মুসলিম সার্বভৌম এবং একটি ক্যাথলিক রাজকন্যার" বিবাহের গুজব সম্পর্কে ভ্যাটিকান পত্রিকার সম্পাদকীয়তে ল'আসার্ভাতোরে রোমানো লিখেছিলেন যে, এই ম্যাচটি "একটি গুরুতর বিপদ" ঘটাবে। Montgomery-Massingberd, Hugh. "Burke’s Royal Families of the World: Volume I Europe & Latin America, 1977, p. 367. আইএসবিএন ০-৮৫০১১-০২৩-৮ de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery. Paris. 2002. pp. 620-621. (French) আইএসবিএন ২-৯৫০৭৯৭৪-৩-১ Paul Hofmann, "Pope Bans Marriage of Princess to Shah", New York Times, 24 February 1959, p. 1. উইকিমিডিয়া কমন্সে স্যাভয়ের রাজকন্যা মারিয়া গ্যাব্রিয়েলা সংক্রান্ত মিডিয়া রয়েছে।
শেখ আকিজ উদ্দীন

শেখ আকিজ উদ্দিন (জন্ম: ১৯২৯ - ১০ অক্টোবর, ২০০৬) ছিলেন একজন বাংলাদেশি ব্যবসায়ী এবং আকিজ গ্রুপ এর প্রতিষ্ঠাতা। শেখ আকিজ উদ্দিন খুলনার ফুলতলা উপজেলার মধ্যডাঙ্গা গ্রামের এক নিতান্ত দরিদ্র পরিবারে ১৯২৯ সালে জন্মগ্রহণ করেন। বাবা শেখ মফিজ উদ্দিন ও মা মতিনা বেগম। তিনি বাবা মায়ের একমাত্র সন্তান ছিলেন। অন্যান্য গ্রামের মতো সবুজ শ্যামল মধ্যডাঙ্গা গ্রামে আকিজ তার শৈশব উত্তীর্ণ করেছেন। দারিদ্রের যাতাকলে পিষ্ট হয়ে অভাব আর দুর্দিনে কেটেছে শৈশব। বাবা শেখ মফিজ উদ্দিন ক্ষুদ্র ব্যবসায়ী। গ্রামের মৌসুমি ফসল কেনাবেচার ছোট ব্যবসা করতেন। দারিদ্রের কারণে আকিজ উদ্দিনের স্কুলে যাওয়ার সুযোগ হয়নি। শেখ আকিজ উদ্দিন পঞ্চাশের দশকে বিড়ি দিয়ে ব্যবসা শুরু করে ধীরে ধীরে অন্যান্য খাতেও মনোযোগ দেন। যশোরের অভয়নগরে গড়ে তোলেন অত্যাধুনিক চামড়া কারখানা এসএএফ ইন্ডাস্ট্রিজ (১৯৬০)। এর পর প্রতিষ্ঠা করেন ঢাকা টোব্যাকো ইন্ডাস্ট্রিজ (১৯৬৬), আকিজ প্রিন্টিং অ্যান্ড প্যাকেজিং লিমিটেড (১৯৭৪), আকিজ ট্রান্সপোর্টিং এজেন্সি লিমিটেড (১৯৮০) ও জেস ফার্মাসিউটিক্যালস লিমিটেড (১৯৮৬)। নব্বইয়ের দশকে গ্রুপটির অধীন গড়ে ওঠে আকিজ ম্যাচ ফ্যাক্টরি লিমিটেড (১৯৯২), আকিজ জুট মিল লিমিটেড (১৯৯৪), আকিজ পার্টিকেল বোর্ড মিলস লিমিটেড (১৯৯৬), আকিজ হাউজিং লিমিটেড (১৯৯৭), সাভার ইন্ডাস্ট্রিজ লিমিটেড (১৯৯৮),আকিজ ফুড অ্যান্ড বেভারেজ লিমিটেড, আকিজ অনলাইন লিমিটেড ও নেবুলা লিমিটেড (২০০০), আকিজ করপোরেশন লিমিটেড ও আকিজ ইনস্টিটিউট অ্যান্ড টেকনোলজি লিমিটেড (২০০১), আকিজ সিমেন্ট কোম্পানি লিমিটেড, আকিজ টেক্সটাইল মিলস লিমিটেড (২০০২), আকিজ এগ্রো লিমিটেড (২০০৪) ও আকিজ পেপার মিলস (২০০৫)। ঢাকা টোবাকো ইন্ডাষ্ট্রিজ, ১৯৬৬ আকিজ প্রিন্টিং এন্ড প্যাকেজিং লিমিটেড, ১৯৭৪ আকিজ ট্রান্সপোর্টিং এজেন্সি লিমিটেড, ১৯৮০ জেস ফার্মাসিউটিক্যাল লিমিটেড, ১৯৮৬ আকিজ ম্যাচ ফ্যাক্টরি লিমিটেড, ১৯৯২ আকিজ জুট মিল লিমিটেড, ১৯৯৪ আকিজ সিমেন্ট কেম্পানী লিমিটেড, ১৯৯৫ আকিজ টেক্সটাইল মিলস্ লিমিটেড, ১৯৯৫ আকিজ পার্টিকল বোর্ড মিলস লিমিটেড, ১৯৯৬ আকিজ হাউজিং লিমিটেড, ১৯৯৭ সাভার ইন্ডাস্ট্রিজ লিমিটেড, ১৯৯৮ আকিজ ফুড এন্ড বেভারেজ লিমিটেড, ২০০০ আকিজ অনলাইন লিমিটেড, ২০০০ নেবুলা লিমিটেড, ২০০০ আকিজ কর্পোরেশন লিমিটেড, ২০০১ আকিজ ইন্সটিটিউট এন্ড টেকনলজি লিমিটেড, ২০০১ আকিজ অ্যাগ্রো লিমিটেড, ২০০৪ আকিজ পেপার মিলস্, ২০০৫ আকিজ উদ্দিন একাধিক বিয়ে করেছিলেন। তার ১৫ সন্তানের মধ্যে ১০ ছেলে ৫ মেয়ে। বড় ছেলে শেখ মহিউদ্দিন আদ-দ্বীনের নির্বাহী পরিচালক। এছাড়া শেখ মোমিন উদ্দিন, শেখ আফিল উদ্দিন, শেখ আমিন উদ্দিন, আজিজ উদ্দিন, নাসির উদ্দিন, বশির উদ্দিন, জামিল উদ্দিন আকিজ শিল্প গ্রুপের ব্যবসা-প্রতিষ্ঠান দেখাশোনা করেন। ছোট দুই ছেলে জসিম উদ্দিন ও শামিম উদ্দিন লন্ডনে উচ্চশিক্ষা গ্রহণ করেছেন। এবং তারা ব্যবসার পরিধি বাড়ানোর জন্য কাজ করে যাচ্ছেন। তার ৫ মেয়ে হচ্ছেন সাফিনা, শাহিনা, আঁখি, নাজমা ও নাসিমা। ২০০৬ সালের ১০ অক্টোবর ৭৭ বছর বয়সে সিঙ্গাপুরের এক হাসপাতালে চিকিৎসারত অবস্থায় তিনি মৃত্যুবরণ করেন। "বণিকবার্তা"। [স্থায়ীভাবে অকার্যকর সংযোগ] "বাংলাপিডিয়া"।  "মাত্র ১৬ টাকা থেকে হাজার কোটির মালিক"। বাংলাদেশ প্রতিদিন। ২০১৭-১০-০১। Archived from the original on ২০১৮-১২-০৮। সংগ্রহের তারিখ ২০২০-০৫-০২।  অজানা প্যারামিটার |9= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) বাংলাপিডিয়ায় শেখ আকিজ উদ্দীন
সুধাংশু সিং দেও

সুধাংশু সিং দেও (জন্ম্: ১৯২৭ - মৃত্যু: ২০ জুলাই ২০০১) (ইংরেজি: Sudhanshu Singh Deo) একজন বিখ্যাত ভারতীয় ছৌ-নৃত্য শিল্পী । সুধাংশু সিং দেও ঝাড়খণ্ডের নিবাসী । তিনি বারো বছর বয়স থেকে ছৌ নাচ শিখতে আরম্ভ করেন । পরবর্তী কালে তিনি রয়্যাল স্কুল অফ ছৌ ডান্স -এর ডিন নিযুক্ত হন । তিনি ছৌ নাচকে জনপ্রিয় করার জন্য সারাজীবন চেষ্টা করেছেন । ১৯৬৮ খ্রিষ্টাব্দে তিনি সঙ্গীত নাটক আকাদেমি পুরস্কার পান । ১৯৯১ খ্রিষ্টাব্দে ভারতের রাষ্ট্রপতি তাকে পদ্মশ্রী সম্মানে ভূষিত করেন । সংসদ বাঙালি চরিতাভিধান - দ্বিতীয় খন্ডের সংযোজন - অঞ্জলি বসু সম্পাদিত
এম্পায়ার অব দ্য সান (চলচ্চিত্র)

এম্পায়ার অফ দ্য সান (ইংরেজি ভাষায়: Empire of the Sun) ১৯৮৭ সালে প্রকাশিত একটি মহাকাব্যিক চলচ্চিত্র। ইংরেজি ভাষার এই চলচ্চিত্রটি পরিচালনা করেছেন স্টিভেন স্পিলবার্গ। বিভিন্ন চরিত্রে অভিনয় করেছেন ক্রিস্টিয়ান বেইল, জন ম্যালকোভিচ এবং মিরান্ডা রিচার্ডসন। এটি নির্মিত হয়েছে একই নামের একটি উপন্যাস থেকে যার লেখক হলেন জে জি ব্যালার্ড। উপন্যাস অবলম্বনে চিত্রনাট্য রচনা করেছেন টম স্টপার্ড এবং Menno Meyjes। এটি সমালোচকদের প্রশংসা পেয়েছে এবং ছয়টি ক্ষেত্রে একাডেমি পুরস্কারের মনোনয়ন লাভ করেছিল। তিনটি ক্ষেত্রে (চিত্রগ্রহণ, সঙ্গীত এবং শব্দ) বাফটা পুরস্কার জিতে নেয় ছবিটি। প্রধান চরিত্রে ভাল অভিনয় করার জন্য ন্যাশনাল বোর্ড অফ রিভিউ ক্রিশ্চিয়ান বেলকে "কিশোর অভিনেতা হিসেবে সেরা কৃতিত্বের" পুরস্কার প্রদান করে। মজার বিষয় হল, এম্পায়ার অফ দ্য সানে বেইলের অভিনয়কে পুরস্কৃত করার জন্যই সেবারের মত প্রথম এই ক্ষেত্রটি যোগ করা হয়েছিল। চলচ্চিত্রের কাহিনী লেখক ব্যালার্ডের আত্মজীবনী থেকে নেয়া। প্রধান চরিত্রের নাম ছিল "জেমস গ্রাহাম" যা ব্যালার্ডের প্রথম এবং মধ্য নামকে নির্দেশ করে। লেখকের পুরো নাম জেমস গ্রাহাম ব্যালার্ড। ক্রিস্টিয়ান বেইল - জেমস জেমি গ্রাহাম (হারিয়ে যাওয়া কিশোর) জন ম্যালকোভিচ - বেসি (জেমির বন্ধুবর) মিরান্ডা রিচার্ডসন - মিসেস ভিক্টর (ইন্টার্নমেন্ট ক্যাম্পে যার কাছে ছিল জেমি) নিগেল হ্যাভার্স - ডঃ রলিন্স (ক্যাম্পের ব্রিটিশ ডাক্তার) জো প্যান্টোলিয়ানো - ফ্র্যাংক ডেমারেস্ট (জেমিকে প্রথমে খুঁজে পায়) লেজলি ফিলিপ্‌স - ম্যাক্সটন মাসাতো ইলবু - সার্জেন্ট নাগাতা এমিলি রিচার্ড - মেরি গ্রাহাম (জেমির মা) রিউপার্ট ফ্রেজার - জন গ্রাহাম (জেমির বাবা) পিটার গেইল - মিস্টার ভিক্টর তাকাতোরো কাতায়োকা - কামিকাজে (বালক পাইলট) বেন স্টিলার - ডেইন্টি ডেভিড নিডর্ফ - টিপট্রি রাল্‌ফ সেইম্যুর - কোহেন রবার্ট স্টিফেন্স - মিস্টার লকউড ঝাই নাই শে - ইয়াং গুত্‌স ইশিমাৎসু - সার্জেন্ট উচিদা এমা পাইপার - অ্যামি ম্যাথিউস জেমি ওয়াকার - মিস্টার র‌্যাডিক জ্যাক ডেয়ারলাভ - বন্দীদের মধ্যে যে গান গায় অ্যানা টার্নার - মিসেস গিলমোর অ্যান ক্যাস্‌ল - মিস্টার ফিলিপ্‌স ইভোন গিলান - মিসেস লকউড রাল্‌ফ মাইকেল - মিস্টার প্যাট্রিজ সিবিল ম্যাস - মিসেস হাগ জিমের জাপানী বন্ধু গুলিকাহত হবার পর জিম বলে, I learned a new word today. Atom bomb. It was like a white light in the sky. Like God taking a photograph. I saw it. I can bring everyone back. ইন্টারনেট মুভি ডেটাবেজে এম্পায়ার অব দ্য সান (ইংরেজি) রটেন টম্যাটোসে Empire of the Sun (ইংরেজি) মেটাক্রিটিকে Empire of the Sun (ইংরেজি) বক্স অফিস মোজোতে Empire of the Sun (ইংরেজি) Empie of the Sun at SpielbergFilms.com "Empire of the Sun"। IMDB। সংগ্রহের তারিখ ১-৫-২০২৪।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
এম্পায়ার অফ দ্য সান

এম্পায়ার অফ দ্য সান ব্রিটিশ ঔপন্যাসিক জে জি ব্যালার্ড রচিত একটি ইংরেজি উপন্যাস। দ্বিতীয় বিশ্বযুদ্ধকালীন সময়ে এক জাপানী ইন্টার্নমেন্ট ক্যাম্পে লেখকের জীবনাচারের সাথে কিছুটা কল্পনা মিশিয়ে রচিত হয়েছে উপন্যাসটি। এই উপন্যাস থেকে একটি চলচ্চিত্র নির্মিত হয়েছে যার নাম একই অর্থাৎ এম্পায়ার অফ দ্য সান। চলচ্চিত্রটি পরিচালনা করেছেন স্টিভেন স্পিলবার্গ। "Empire Of The Sun: Latest News, Videos and Photos of Empire Of The Sun | Times of India"। The Times of India (ইংরেজি ভাষায়)। সংগ্রহের তারিখ ২০২৪-০২-১০।
নিউটনের কামানের গোলা

আইজ্যাক নিউটনের একটি মানস পরীক্ষার নাম ছিল নিউটনের কামানের গোলা। এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই অ্যা ট্রিটাইস অব দ্য সিস্টেম অব দ্য ওয়ার্ল্ড বইয়ে উল্লেখ করেন। নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০ মি/সে হতে হবে। যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০ মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে। যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০ মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে। যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০ মি/সে এর বেশি হয়, তবে পৃথিবী ছেড়েই চলে যাবে। সিস্টেম অব দ্য ওয়ার্ল্ড বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে। Physics প্রবেশদ্বার Space gun Physics Newton, Sir Isaac (১৭২৮)। A Treatise of the System of the World। London: F. Fayram। সংগ্রহের তারিখ ২ জুন ২০১৪।  Sagan, Carl et al. (1978) Murmurs of Earth: The Voyager Interstellar Record. New York: Random House. আইএসবিএন ০-৩৯৪-৪১০৪৭-৫ (hardcover), আইএসবিএন ০-৩৪৫-২৮৩৯৬-১ (paperback)